kardosdrur/scandi-wiki huggingface dataset:
Leighton Phillips

Leighton Phillips (født 25. september 1949 i Neath, Wales) er en tidligere walisisk fodboldspiller (forsvarer).

Phillips var på klubplan tilknyttet de to største klubber i Wales, Cardiff City og Swansea City, begge hjemmehørende i det engelske ligasystem. Han spillede også to sæsoner i de engelske klubber Aston Villa, Charlton og Exeter. Hos Aston Villa var han i 1977 med til at vinde Liga Cuppen for tredje gang i klubbens historie.

Phillips spillede desuden 58 kampe for det walisiske landshold. Hans første landskamp var et opgør mod Tjekkoslovakiet 21. april 1971 i kvalifikationen til EM i 1972.

Titler 
Engelsk Liga Cup
 1977 med Aston Villa

Referencer 

Fodboldspillere fra Wales
Fodboldspillere fra Aston Villa F.C.
Fodboldspillere fra Swansea City A.F.C.
Fodboldspillere fra Exeter City F.C.
Fodboldspillere fra Cardiff City F.C.
Fodboldspillere fra Charlton Athletic F.C.
Lüdersburg

Lüdersburg er en kommune i den nordlige centrale del af Landkreis Lüneburg i den tyske delstat Niedersachsen, og er en del af Samtgemeinde Scharnebeck.

Geografi 
Lüdersburg ligger omkring 9 km nordøst for Lüneburg, i vestenden af biosfærereservatet Niedersächsische Elbtalaue.

Inddeling 
I kommunen ligger landsbyerne:
 Ahrenschulter,
 Bockelkathen,
 Grevenhorn,
 Jürgenstorf
 Neu-Jürgenstorf.

Eksterne kilder/henvisninger 

 Kommunens websted
 Om Lüdersburg  på Samtgemeindens websted
Phil Dwyer

Philip Joseph "Phil" Dwyer (født 28. oktober 1953 i Cardiff, Wales, død den 30. november 2021) var en walisisk fodboldspiller (forsvarer).

Bortset fra et kortvarigt lejeophold i England hos Rochdale tilbragte Dwyer hele sin karriere hos Cardiff City F.C. i sin fødeby. På trods af, at han stoppede karrieren allerede som 32-årig, er han indehaver af klubrekorden for flest kampe for Cardiff, med i alt 573 optrædener for klubben.

Dwyer spillede desuden ti kampe og scorede to mål for det walisiske landshold. Hans første landskamp var et opgør mod Iran 18. april 1978, hvor han også scorede kampens enlige mål, hans sidste en EM-kvalifikationskamp mod Vesttyskland 17. oktober 1979.

Referencer 

Fodboldspillere fra Wales
Fodboldspillere fra Rochdale A.F.C.
Fodboldspillere fra Cardiff City F.C.
Personer fra Cardiff
Giovanni Rosini

Giovanni Rosini (24. juni 1776 i Lucignano—16. maj 1855 i Pisa) var en italiensk forfatter. 

I en ung alder blev han professor eloquentiæ ved Pisas Universitet og opholdt sig siden en tid i Frankrig. I anledning af Napoleons giftermål med Marie Louise skrev han Le nozze di Giove e di Latona (1810). Mest kendt er han dog for sine historiske romaner, La monaca di Monza (1828), Luisa Strozzi (1833) og Ugolino della Gherardescu (1833); de vandt en umådelig læsekreds og kom i en mængde oplag. Skønt de er skrevne i et godt sprog og underholdende, har de ikke bevaret deres ry i tidens løb: Rosini er egentlig kun at betragte som en nogenlunde heldig efterligner af mesteren Manzoni, og den førstnævnte bog er endda blot en udvidelse af en episode i hans forgængers Promessi sposi. For øvrigt har Rosini udgivet meget andet, således en udgave af Guicciardinis værker (10 bind, 1820), en udgave af Tassos værker (33 bind, 1821—33), Saggio sulla vita e sulle opere di Antonio Canova (1828) og Storia della pittura italiana (7 bind, 1829—54).

Kilder 

 

Romanforfattere fra Italien
Italiensksprogede forfattere
Italienere i 1800-tallet
Carl Streckfuss

Adolf Friedrich Carl Streckfuss (20. september 1779 i Gera—26. juli 1844 i Berlin) var en tysk digter og oversætter. 

Streckfuss studerede jura 1797—1800 i Leipzig, levede en tid i Triest og Wien, senere som advokat i Zeitz, blev 1807 sekretær ved stiftsregeringen sammesteds, 1812 i Dresden. I 1819 udnævntes han til overregeringsråd i Berlin og blev 1840 medlem af statsrådet. Hans egne arbejder — Gedichte (1804), eposet Ruth, tragedien Belmonte, romanerne Klementine Wallner og Julie von Lindau, Erzählungen og Neuere Dichtungen — hæver sig ikke højt, men ved sine oversættelser fra italiensk (Ariostos Rasender Roland, Tassos Befreites Jerusalem og Dantes Göttliche Komödie) vandt han et anset navn. Hans søn Adolf Streckfuss (1823-95) har især skrevet historiske romaner. Blandt dem mærkes Friedrich der Erste und die Quitzows (1859) og Die von Hohenwald.

Kilder 

 

Jurister fra Tyskland
Embedsmænd fra Tyskland
Digtere fra Tyskland
Oversættere fra Tyskland
Tysksprogede forfattere
Tyskere i 1800-tallet
Peter Rodrigues

Peter Joseph Rodrigues (født 21. januar 1944 i Cardiff, Wales) er en walisisk tidligere fodboldspiller (forsvarer).

Rodrigues startede sin karriere hos Cardiff City i sin fødeby, inden han i 1965 rejste til England. Her var han tilknyttet først Leicester City og siden Sheffield Wednesday og Southampton. Han var anfører for det Southampton-hold, der sensationelt vandt FA Cuppen i 1976 efter finalesejr over Manchester United, klubbens første større titel nogensinde.

Rodrigues spillede desuden 40 kampe for det walisiske landshold.

Titler 
Engelsk FA Cup
 1976 med Southampton

Referencer 

Fodboldspillere fra Wales
Fodboldspillere fra Sheffield Wednesday F.C.
Fodboldspillere fra Leicester City F.C.
Fodboldspillere fra Southampton F.C.
Fodboldspillere fra Cardiff City F.C.
Personer fra Cardiff
Oliver Routhe Skov

Oliver Routhe Skov (født 9. november 1983) er en dansk journalist, nyhedsvært og korrespondent. Siden 2020 har han været pressechef i Udenrigsministeriet.

Han blev uddannet journalist fra Danmarks Journalisthøjskole i 2009 og har siden 1. januar 2014 været fast korrespondent og bureauchef i USA for DR. Han har været ansat som journalist siden 2006 på bl.a. DR's politiske redaktion på Christiansborg, Deadline og TV Avisen.

I 2009 var Oliver Routhe Skov fellow i udenrigsudvalget i Repræsentanternes Hus i den amerikanske Kongres. Han har desuden skrevet artikler for Politiken, Berlingske, Weekendavisen og magasinet Ræson.

Oliver Routhe Skov blev i 2015 gift med folketingspolitiker Pernille Skipper.

Referencer 

Ansatte i DR
Journalister fra Danmark
Danskere i 2000-tallet
Karl Franz Ferdinand Torresani

Karl Franz Ferdinand Torresani von Lanzenfeld di Camponero (19. april 1846 i Milano — 12. april 1907 i Torbole ved Lago di Garda) var en østrigsk friherre og forfatter.

Han uddannedes til militær i Wien, blev italiensk løjtnant, senere ansat i generalstaben. Han tog 1876 sin afsked og levede derefter en tid i Wien. Han har skrevet en række livfulde og underholdende fortællinger fra det østrigske officersliv som Aus der schönen wilden Leutnantszeit (1889) og Schwarzgelbe Reitergeschichten, fremdeles romaner som Die Juckerkomtesse og Oberlicht. I Von der Wasser bis zur Feuertaufe har han skildret sin ungdom. Hans Gesammelte Schriften udkom 1907.

Kilder 

 

Officerer fra Østrig
Friherrer fra Østrig
Forfattere fra Østrig
Tysksprogede forfattere
Personer fra Milano
Manuel Torres Campos

Manuel Torres Campos (21. maj 1850 i Barcelona — 28. februar 1918) var en spansk retslærd.

Torres Campos studerede i Almeria og Madrid. Han blev Dr. juris 1871, var 1872-81 bibliotekar i Madrid og blev 1886 professor i Granada. Hans juridiske indsigt blev meget benyttet af den spanske regering. Sammen med markis Ramón María de Dalmau y de Olivart stod Torres Campos som Spaniens officielle repræsentant i den europæiske folkeretskoncert. Han var medlem af Institut de droit international, af den permanente voldgiftsdomstol i Haag, af grænsekommissionen mellem Peru og Ecuador og mange andre organer. Af Torres Campos' flittige og frugtbare forfatterskab skal fremhæves: Estudios de Bibliografia española y extranjera del Derecho y del Notariado (1878), La pena de muerte y su aplicación en España (1879), det prisbelønnede Principios de Derecho internacional privado ó de Derecho extraterritorial de Europa y America, en sus relaciones con el Derecho civil en España (1883), Bibliografia española contemporánea del Derecho y de la Politica, 1800—1880 (1883, med senere fortsættelse til 1896, 2 bind), Nociones de Bibliografia y Literatura juridicas en España (1884), Das Staatsrecht des Königreichs Spanien (Marquardsens Handbuch, 1889), Elementos de Derecho internacional privado (1887, 4. udgave 1913), Elementos de Derecho internacional público (1890, 3. udgave 1913) og det prisbelønnede Bases de una legislación de extraterritorialidad (1907). Foruden en del afhandlinger i folkeretlige tidsskrifter og lignende oversatte og bearbejdede Torres Campos portugiseren João Jacintho Tavares De Medeiros' Antropologia y Derecho (1893).

Kilder 

 

Jurister fra Spanien
Faglitterære forfattere fra Spanien
Spansksprogede forfattere
Spaniere i 1800-tallet
Personer fra Barcelona
Peter Capaldi

Peter Dougan Capaldi (født 14. april 1958 i Glasgow, Storbritannien) er en skotsk skuespiller og filminstruktør. Han har medvirket i utallige film og tv-serier og er bedst kendt for sin rolle som spindoktoren Malcolm Tucker i BBC-komedien The Thick of It og for rollen som den 12. Doktor i den britiske science fictionserie Doctor Who. 
Han instruerede kortfilmen Franz Kafka's It's a Wonderful Life, som i 1994 vandt en Oscar for bedste kortfilm.

Eksterne henvisninger 

 

Skuespillere fra Skotland
Personer fra Glasgow
The J. Geils Band

The J. Geils Band er et amerikansk rockband dannet i 1967 i Worcester i Massachusetts af guitaristen J. Geils. Bandets oprindelige navnet var 'Snoopy and the Sopwith Camels', men de skiftede kort efter navn til J. Geils Band. 

Bandet spillede en R&B-inspireret blues rock i slutningen af 1970'erne før de bevægede sig henimod en mere new wave-inspireret lyd i 1980'erne. Bandet blev opløst i 1985, men er blevet gendannet adskillige gange siden. 

Bandets største hit var singlen "Centerfold", der blev nr. 1 i seks uger på den amerikanske singlehitliste i begyndelsen af 1982. "Centerfold" var taget fra albummet Freeze Frame, der ligeledes blev en stor kommerciel succes.

Medlemmer
Nuværende medlemmer
Magic Dick - mundharpe, trompet, harmonium (1967–1985, 1999, 2005, 2006, 2009–i dag)
Danny Klein - basguitar (1967–1985, 1999, 2005, 2006, 2009– i dag)
Seth Justman - keyboards, vokal (1968–1985, 1999, 2005, 2006, 2009–i dag)
Peter Wolf - vokal (1967–1983, 1999, 2005, 2006, 2009–i dag)

Tidligere medlemmer
J. Geils - guitar (1967–1985, 1999, 2005, 2006, 2009–2012)
Stephen Bladd - percussion, trommer, vokal (1967–1985, 2006)
Harold Stone - keyboards (1966-1967)

Discografi

Album

The J. Geils Band (1970) No. 195 US
The Morning After (1971) No. 64 US
"Live" Full House (live)(1972) No. 54 US (US: Gold)
Bloodshot (1973) No. 10 US (US: Gold)
Ladies Invited (1973) No. 51 US
Nightmares... Other Tales from the Vinyl Jungle (1974) No. 26 US
Hotline (1975) No. 36 US

Blow Your Face Out (live)(1976) No. 40 US
Monkey Island (1977) No. 51 US
Sanctuary (1978) No. 49 US (US: Gold)
Love Stinks (1980) No. 18 US (US: Gold)
Freeze Frame (1981) No. 1 US, No. 12 UK (US: Platinum)
Showtime! (live)(1982) (US: Gold)
You're Gettin' Even While I'm Gettin' Odd (1984) No. 80 US

Opsamlingalbum
Best of the J. Geils Band (1979) No. 129 US
Best of The J. Geils Band Two (1980)
Flashback: The Best of The J. Geils Band (1985)
Flamethrower (1986)
Anthology: Houseparty (1993)
Must of Got Lost (1995)
Looking for a Love (1997)
The Very Best J. Geils Band Album Ever (2002) 
Best of the J. Geils Band (2006)

Singler

 "First I Look at the Purse (Live)" (1971) 
 "Looking for a Love" (1971) No. 39 US
 "Give It To Me" (1973) No. 30 US
 "(Ain't Nothin' But A) House Party" (1973) 
 "Make Up Your Mind" (1973) No. 98 US
 "Did You No Wrong" (1973)
 "Detroit Breakdown" (1974)
 "Must Of Got Lost" (1974) No. 12 US
 "Love-itis" (1975)
 "Where Did Our Love Go" (1976) No. 68 US
 "You're The Only One" (1977) No. 83 US
 "Surrender" (1977)
 "One Last Kiss" (1978) No. 35 US; No. 74 UK
 "Take It Back" (1979) No. 67 US

 "Sanctuary" (1979) No. 47 US
 "Come Back" (1980) No. 32 US
 "Love Stinks" (1980) No. 38 US
 "Just Can't Wait" (1980)
 "Night Time" (1980)
 "Centerfold" (1981) No. 1 US - 6 weeks; No. 3 UK
 "Freeze Frame" (1981) No. 4 US, No. 27 UK
 "Angel in Blue" (1982) No. 40 US, No. 55 UK
 "Flamethrower" (1982) No. 30 AOR US, No. 25 R&B US
 "I Do" (1982) No. 24 US
 "Land of a Thousand Dances" (1983) No. 60 US
 "Concealed Weapons" (1984) No. 63 US
 "Fright Night" (1985) No. 91 US

Noter

Ekserne links
 Officielt website

Rockgrupper fra USA
Insektædere

Insektædere (Insectivora) er en nu forladt orden af pattedyr. Nogle af de arter som tilhørte insektæderne, er flyttet til egne ordener, og de resterende arter placeres nu i ordenen ægte insektædere (Eulipotyphla) som er en af de mest primitive grupper af placentale pattedyr.

Historie 
 
Tidligere var gruppen brugt til at samle et antal små, relativt uspecialiserede insektædende pattedyr. Primitivt udseende fossilgrupper af placentale pattedyr blev også tilknyttet denne orden.

Taksonomien er blevet forfinet i de seneste år; træspidsmus, springspidsmus (også kaldet elefantspidsmus) og kaguanger er placeret i separate ordener, ligeså mange fossile grupper som tidligere var inkluderet i insektæderne. For en tid blev det antaget at de resterende insektæder-familier var en monofyletisk gruppe som man gav navnet Lipotyphla. Molekylære undersøgelser har imidlertid vist at også guldmuldvarpe og børstesvin bør udskilles i ordenen Afrosoricida.

Pindsvin blev da også udsplittet til en selvstændig orden (Erinaceomorpha), mens de tilbageblevne (kaldet Soricomorpha) bestod af familerne spidsmus, muldvarpe, solenodonter og Nesophontidae.
Disse to ordener erstattede så insektæderne (Insectivora). Denne opdeling blev undermineret af molekylære studier som viste at Soricomorpha er parafyletisk fordi spidsmusene og pindsvinene har en fælles stamform som ikke deles med andre i Soricomorpha.

Men kombinationen af de to, benævnt som ordenen Eulipotyphla, er vist at være monofyletisk.

Klassifikation 

 ORDEN EULIPOTYPHLA (= 'Insectivora') (Ægte insektædere)
 Familie Erinaceidae: Pindsvin
 Underfamilie Erinaceinae: Egentlige pindsvin
 Underfamilie Galericinae: Rottepindsvin
 Familie Soricidae: Spidsmus
 Underfamilie Crocidurinae: Markspidsmus
 Underfamilie Soricinae: Egentlige spidsmus
 Underfamilie Myosoricinae: Skovspidsmus
 Familie Talpidae: Muldvarpe
 Underfamilie Desmaninae: Desmaner
 Underfamilie Talpinae: Egentlige muldvarpe
 Underfamilie Uropsilinae: Spidsmusmuldvarpe
 Familie Solenodontidae: Solenodonter
 Familie Nesophontidae (uddøde vestindiske spidsmus)

Kladogram for de nulevende familer efter Roca et al.:

Disse familer er tidligere placeret i insektæderne:
 Familie Chrysochloridae (Guldmuldvarpe)
 Familie Tenrecidae (Børstesvin)
 Familie Macroscelididae (Springspidsmus)
 Familie Tupaiidae (Træspidsmus)
 Familie Cynocephalidae (Kaguanger)

Referencer 

Forældede taksonomiske grupper
Pattedyr
Pier della Vigna

Pier (eller Pietro) della Vigna (eller delle Vigne, omtrent 1190 i Capua—1249 i San Miniato) var en italiensk forfatter.

Han studerede retsvidenskab i Bologna, trådte 1220 i tjeneste hos kejser Frederik II og blev en af de mest fremtrædende personligheder ved dennes sicilianske hof, hvor videnskab, poesi og kunst nød så stor beskyttelse. Der betroedes Pier della Vigna det ene høje embede efter det andet, og til sidst blev han (1247) kejserlig kansler (protonotar og Siciliens Logotheta). Men 1249 styrtedes han, hans øjne blev stukket ud, og begik muligvis selvmord. Det hedder sig, at han havde været medvider i en sammensværgelse mod kejseren, men sikkert er det ikke. Pier della Vigna er et af de betydeligste navne i den sicilianske digterskole; man har nogle canzoner og sonetter på modersmålet samt et antal interessante breve på latin af ham.

Kilder 

 

Embedsmænd
Jurister fra Italien
Digtere fra Italien
Personer fra Capua
Peder Christian Kirkegaard

Peder Christian Kirkegaard (født 11. januar 1956 i Hald) er en dansk politiker og landmand. Han har siden 2013 været borgmester i Skive Kommune, valgt for Venstre .

Referencer 

Borgmestre i Skive
Borgmestre fra Venstre
Borgmestre i Danmark 2018-2021
Borgmestre i Danmark 2022-2025
Mark Pembridge

Mark Anthony Pembridge (født 29. november 1970 i Merthyr Tydfil, Wales) er en walisisk tidligere fodboldspiller (midtbane).

Pembridge tilbragte størstedelen af sin karriere i engelsk fodbold, hvor han spillede for adskillige klubber i Premier League. Blandt hans hold kan nævnes Sheffield Wednesday, Fulham og Everton, ligesom han en enkelt sæson var tilknyttet SL Benfica i den portugisiske liga.

Pembridge spillede desuden 54 kampe og scorede fem mål for det walisiske landshold. Efter at Wales efter playoff missede kvalifikationen til EM i 2004 i Portugal stoppede han sin landsholdskarriere uden at have deltaget i en slutrunde med sit land.

Referencer 

Fodboldspillere fra Wales
Fodboldspillere fra Sheffield Wednesday F.C.
Fodboldspillere fra Fulham F.C.
Fodboldspillere fra Everton F.C.
Fodboldspillere fra Derby County F.C.
Fodboldspillere fra Luton Town F.C.
Fodboldspillere fra S.L. Benfica
Agersø Kommune

Agersø Kommune var en kommune i Vester Flakkebjerg Herred i Sorø Amt.

Administrativ historik 
Kommunen blev dannet efter en deling af Omø-Agersø Kommune i 1859, og eksistrende frem til kommunalreformen i 1966, hvor denne blev underlagt Skælskør Kommune.

Geografi 
Kommunen bestod primært af øen Agersø på 7,27 km². Øen Egholm på 1,38 km², der i dag er landfast med Agersø, var ligeledes en del af kommunen.

Reference 

Kommuner i Sorø Amt
Kommune
Nathan Blake

Nathan Alexandar Blake (født 27. januar 1972 i Cardiff, Wales) er en walisisk tidligere fodboldspiller (angriber).

Blake spillede i løbet af sin 16 år lange karriere for adskillige klubber i både Wales og England. Af hans hold kan blandt andet nævnes Cardiff City, Bolton Wanderers, Blackburn Rovers og Wolverhampton Wanderers. Blake oplevede hele fem gange at rykke ned fra Premier League, en rekord han deler med islændingen Hermann Hreiðarsson.

Blake spillede desuden 29 kampe og scorede fire mål for det walisiske landshold. Efter at Wales efter playoff missede kvalifikationen til EM i 2004 i Portugal stoppede han sin landsholdskarriere uden at have deltaget i en slutrunde med sit land.

Blake fik i 2005 seks måneders udelukkelse fra al fodbold pga. en positiv dopingtest.

Referencer 

Fodboldspillere fra Wales
Fodboldspillere fra Blackburn Rovers F.C.
Fodboldspillere fra Bolton Wanderers F.C.
Fodboldspillere fra Sheffield United F.C.
Fodboldspillere fra Cardiff City F.C.
Fodboldspillere fra Wolverhampton Wanderers F.C.
Fodboldspillere fra Leeds United F.C.
Fodboldspillere fra Leicester City F.C.
Fodboldspillere fra Newport County A.F.C.
Dopingsager i fodbold
Fodboldspillere fra Chelsea F.C.
Personer fra Cardiff
Alsted-Fjenneslev Kommune

Alsted-Fjenneslev Kommune var en kommune i Alsted Herred i Sorø Amt.

Administrativ historik 
Kommunen blev dannet efter forordningen om oprettelse af et landkommunalvæsen blev vedtaget den 13. august 1841. Den eksisterede frem til kommunalreformen i 1966, hvor denne indlemmes i den nye Sorø Kommune.

Geografi 
Kommunen dækkede over sognene Alsted og Fjenneslev og havde et areal på 16,95 km² (1888).

Noter 

Kommuner i Sorø Amt
Romeo og Julie (flertydig)

Romeo og Julie kan henvise til følgende:

 Romeo og Julie - Et skuespil af Shakespeare
 Romeo og Julie (film fra 1968) - En film
 Romeo + Julie - en film fra 1996
 Romeo and Juliet (film fra 1900)
 Romeo and Juliet (film fra 1908)
 Romeo and Juliet (1916 Metro Pictures film)
 Romeo and Juliet (film fra 1916)
 Romeo and Juliet (film fra 1936)
 Romeo and Juliet (film fra 1953)
 Romeo and Juliet (film fra 1954)
 Romeo and Juliet (film fra 2007)
 Romeo and Juliet (film fra 2013)
 The Secret Sex Lives of Romeo and Juliet, en film fra 1969
 The Tragedy of Romeo and Juliet, en film fra 1982
 Romeo.Juliet, en film fra 1990
 Romeo and Juliet in Sarajevo, dokumentatfilm fra 1994 om Admira Ismić and Boško Brkić, der begge døde
 Tromeo and Juliet, en film fra 1996
 Gnomeo og Julie, en film fra 2011
 Romeo & Julie album af Julie Rugaard udgivet under navnet Blå Øjne i 1999
 Romeo og Julie (opera) - opera af Charles Gounod

Herudover er opsat en lang række balletter og operaer under titlen.
Vilajet

Vilajet (eller velajet, wilayah, wilaya eller viloyat) er et fra arabisk stammende ord, der bruges som betegnelse for et (oprindeligt tyrkisk) forvaltningsområde eller en provins, i spidsen for hvilken står en guvernør eller vali. Hvert vilajet deles i flere sandjak’er (eller sandschak’er - tyrkisk ord, der egentlig betyder fane), der styres af lavere embedsmænd. Et sandjak (eller liva) deles atter i distrikter og kommuner. 
 
I nyere tid (20. og 21. århundrede) anvender blandt andre følgende lande benævnelsen: Afghanistan, Algeriet, Indonesien, Malaysia, Marokko, Mauretanien, Oman, Sudan, Tunisien, Turkmenistan, Tadjikistan, Uzbekistan.

Eksterne henvisninger 
 Salmonsens Konversationsleksikon, 2. udgave, bind XXV (1928), s. 137; opslag: Vilajet

Provinser
Osmanniske Rige
Rullstorf

Rullstorf er en kommune i den nordlige centrale del af Landkreis Lüneburg i den tyske delstat Niedersachsen, og er en del af Samtgemeinde Scharnebeck.

Geografi 
Rullstorf ligger ca. 8 km nordøst for Lüneburg, og vest for Naturpark Elbufer-Drawehn.

Inddeling 
I kommunen ligger:
 Boltersen
 Kronsberg
 Rullstorf
 Plangenmoor
 Neu Rullstorf
 Neu Boltersen

Eksterne kilder/henvisninger 

 Kommunens websted
 Om Rullstorf  på Samtgemeindens websted
Sion (flertydig)

Sion kan henvise til:

 Sion, Schweiz - En by i Schweiz
 FC Sion - en fodboldklub i byen Sion
 Sion (borg) - En borg
 Sions Sogn - Et sogn i København
 Sions Kirke - En kirke i København
 Sions Priorat - Et konspiratorisk priorat

Se også 
 Zion (flertydig)
Scharnebeck

Scharnebeck er en kommune i den nordlige centrale del af Landkreis Lüneburg i den tyske delstat Niedersachsen, og er administrationsby i Samtgemeinde Scharnebeck.

Geografi 
Scharnebeck ligger ca. 8 km nordøst for Lüneburg, og vest for Naturpark Elbufer-Drawehn. Elbe-Seitenkanal går gennem kommunen.

Inddeling 
I kommunen ligger ud over Scharnebeck landsbyerne:
 Nutzfelde
 Lentenau

Eksterne kilder/henvisninger 

 Om Scharnebeck   på Samtgemeindens websted
Benløse Kommune

Benløse Kommune var en kommune i Ringsted Herred i Sorø Amt.

Administrativ historik 
Kommunen blev dannet efter forordningen om oprettelse af et landkommunalvæsen blev vedtaget den 13. august 1841. Den eksisterede frem til kommunalreformen i 1966, hvor den indlemmedes i Ringsted Kommune.

Geografi 
Kommunen havde et areal på 12,9 km² (1888).

Referencer 

Kommuner i Sorø Amt
Aegwynn

Aegwynn er kendt som matriark af Tirisfal, hun var det næstsidste vogter af Tirisfal: en enkelt dødelig mester fyldt af magi fra en hemmelig orden.  Aegwynn er anerkendt som en af de største Vogter og er kendt for tilsyneladende at besejre Sargeras avatar i Northrend. Vogteren Aegwynns magi blev mere kraftfuld igennem årene og hun brugte Tirisfal energi til at forlænge hendes liv. Hun troede at hun havde besejret Sargeras for altid, hun fortsatte med at beskytte verden fra dæmon kongens undersåtter i næsten ni hundrede år. Men Rådet af Tirisfal besluttede, at hendes ledelse var kommet til enden og rådet beordrede Aegwynn til at vende tilbage til Dalaran, så de kunne vælge en ny efterfølger til Vogterens magt.  Aegwynn var mistroisk over for Rådet, og besluttet at vælge en efterfølger af hendes egen.

Referencer 

Figurer fra Warcraft
Paul Constantinescu

Paul Constantinescu (født 13. juli 1909 i Ploiesti - død 20. december 1963 i Bukarest, Rumænien) var en rumænsk komponist, lærer og professor.

Constantinescu hører til blandt de vigtige rumænske komponister i det 20. århundrede. Han studerede på musikkonservatoriet i Bukarest hos Mihail Jora (1929-1933) og i Wien hos Franz Schmidt (1933-1935). Han har skrevet to symfonier, violinkoncert, klaverkoncert, harpekoncert, orkesterværker, kammermusik, vokalmusik og scenemusik etc.

Udvalgte værker 
 Symfoni nr. 1 (1944) - for orkester
 Symfoni nr. 2 "ploieșteană" (1963) - for orkester
 Sinfonietta (1937) - for orkester
 Klaverkoncert (1962) - for klaver og orkester
 Rumænsk suite (1930-1936) - for orkester
 Harpekoncert (1960) - for harpe og orkester

Kilde 
 Om Paul Constantinescu på musicweb-international.com

Komponister fra Rumænien
Lærere fra Rumænien
Professorer fra Rumænien

Klassiske komponister fra det 20. århundrede